Phil Collins -darra

*"Neponen, mulla on Phil Collins -darra"*

**Phil Collins -darra** on *Pasilan* ensimmäisen tuotantokauden ja samalla koko sarjan kahdeksas jakso, joka esitettiin ensimmäisen kerran Yle TV2:lla 7. huhtikuuta 2007.

## Juoni

Kello oli seitsemän aamulla. Pöystin asunnossa oli olohuone sotkuinen ja oksennuksessa. Pöysti nukkui sohvalla ja kännykkä soi. Soittaja oli Repomies, joka vaati Pöystiä tulemaan töihin, koska oli aamuvuoro. Repomies arvasi myös, että Pöystillä oli krapula ja väitti viinan haisevan lankoja pitkin poliisiasemalle asti. Pöysti lupasi tulla, mutta nukahti ja oli uudelleen hereillä tunnin päästä. Neponen soitti ja vaati Pöystiä ihan oikeasti tulemaan töihin. Pöysti yritti ensin vedotaan krapulaansa, mutta sitten sanoikin aikovansa lopettaa poliisityön ja muuttaa Guatemalaan. Kun Neponen sarkastisesti kysyi milloin Pöysti aikoi lähteä, Pöysti lupasi tulla. Mutta hän kieltäytyi tulemasta bussilla krapulansa vuoksi, eikä hänellä ollut rahaa, joten hänen oli odotettava Neposta hakemaan häntä.

Odotellessaan Pöysti katsoi aamutelevisiota, jossa Kontiovaara haastatteli sosiologi ja ryhmäkouluttaja Heidi Somervuota. Somervuo oli Pöystin mielestä niin ärsyttävä, että Pöysti halusi heti sammuttaa television, mutta kaukosäädin ei toiminut. Pöysti yritti vaihtaa paristot samalla kun Somervuo kuvaili ihmisten menevän usein "sykkyrälle" riidellessä. Somervuon sanonta oli "saa uskaltaa". Pöysti yritti sammuttaa television vetämällä johdon irti ja lopulta päätyi rikkomaan televisionsa näytön.

Kun Neponen lopulta saapui, Pöysti sanoi hermostuneena aamutelevision pilaavan hänen elämänsä ja sitten kertoi rikkoneensa television. Sitten hän alkoi ensin ilman Neposen puheita puolustella käytöstään ja myönsi, että hänellä oli krapula. Pöysti jäi nukkumaan auton takapenkille, mutta liikennevaloissa joku ajoi punaisia päin ja Neponen lähti sireenit päällä perään. Pöysti ei jaksanut ryhtyä pidättämään ketään yhden ainoan virheen vuoksi ja uskoi ajajan olevan vain joku eläkeläinen. Sitten ohi ajoi punainen Ferrari, joka ajoi ylinopeutta. Rekisterikilpi oli XBA-812 ja auton omistaja oli Mauri Löppönen. Pöysti soitti Löppöselle ja vaati selitystä. Löppönen väitti haluavansa vain kokeilla uutta Ferrariaan ja Pöysti pyysi tätä lupaamaan, ettei hurjastele enään. Neposen mielestä molemmat ajajat olisi kuulunut pidättää ja syytti Pöystiä krapulan aiheuttamasta laiskuudesta.

Pöysti kävi matkan varrella hakemaan ruuaksi rasvaisen kolmioleivän, mutta paikalle tuli huumeriippuvainen ryöstäjä, joka vaati kassan rahoja itselleen. Pöysti yritti neuvoa ryöstäjää vain lähtemään kotiin, koska ei kyennyt krapulansa pidättämään tätä. Mutta ryöstäjä sanoi tarvitsevansa rahaa, joten Pöysti vaati myyjää antamaan tälle 50 euroa. Ryöstäjän lähdettyä Neponen vaati lähteä perään, mutta Pöysti halusi vain päästä töihin tasaisella kyydillä.

Poliisiasemalla Repomies syyti Pöystiä häpeän tuottamisesta poliisikunnalle ja alkoi yhtäkkiä selittää tuntevansa kipua sormessa. Neponen ja Pöysti neuvoivat häntä ottamaan lääkkeet. Repomiehellä oli nyt uusi lääkitys, mutta nyt Repomies väittikin Pöystin tehneen koko poliisikunnan ylpeäksi ja sormikivun parantuneen.

Pöystin huoneessa Neponen vaati selitystä Pöystin outoon käsitykseen. Pöysti kertoi, että hänellä oli pahin mahdollinen krapula: Phil Collins -darra. Hän oli kerran osallistunut ryyppäämisen MM-kilpailuihin ja heränneensä pahemmassa krapulassa kuin koskaan. Hän oli televisiota katsoessaan nähnyt Phil Collisin televisiossa ensimmäistä kertaa. Pöystiä ärsytti saman tien, mutta hän katsoi sitä pari minuuttia. Mutta sitten kaduilla hän näki kaikilla ihmisillä Phil Collinsin pään. Töissä kaikki työtoverit, asiakkaat ja pidätetyt olivat myös näkyneet Phil Collinseina. Pöysti oli tämän vuoksi lyönyt Routalempeä, jättänyt tyttöystävänsä ja lähtenyt kotiin kesken Paul McCartneyn konsertin. Aamulla krapula oli ohi ja Pöysti oli alun perin luvannut olla juomatta, mutta langennut aina uudestaan, vaikka ei ole kärsinyt Phil Collins -darrasta aivan joka kertaa. Neponen kysyi myöhemmin aiheuttiko darran joka kerta Phil Collins. Pöysti kertoi, että viime kerralla hän oli nähnyt ihmiset "tanssivina säämiehinä" ja sitä edellisellä kerralla vihaisena Jehovan todistajana. Pöystin mukaan Phil Collins -darra laukeaa "äärimmäisen krapulan ja äärimmäisen idiootin" yhteisvaikutuksesta.

Repomies tuli valittamaan Pöystin krapulasta sekä kyvyttömyydestä pidättää rikollisia. Pöysti halusi jäädä sisätöihin, mutta Repomies halusi Pöysti partiointitehtäviin. Repomiehen mielestä oli tärkeää, että kansa luottaa poliisiin. Sitten hän sotki puheensa "luottoon" ja "käteiseen". Pöysti neuvoi häntä ottamaan lääkkeet, mutta tälläkin kerralla Repomies alkoikin yhtäkkiä kehua Pöystiä. Pöysti kysyi siivoushommissa olevalta Routalemmeltä mistä oli kysymys. Routalempi kertoi kuinka Repomies käytti nyt uutta lääkitystä, jossa yksi pilleri hoiti kaiken kerralla. Mutta Pöysti ja Routalempi arvelivat kumpikin, ettei lääkitys tepsinyt Repomieheen.

Myöhemmin kaikki kokoontuivat tiedotushuoneeseen, koska oli kurssituspäivä. Heillä oli jäänyt määrärahaa yli ja puhuessaan rahankäytöstä, hän alkoi puhua karkkkien ostamisesta ja sairauksista, joita liika karkin syöminen aiheutti. Hän otti lääkkeet ja sitten kertoi kutsuneensa kallispalkkaisen naisen pitämään luentoa. Luennoitsija oli itse Heidi Somervuo, joka aikoi puhua parisuhteesta, pitäen "työpariuttakin" eräänlaisena parisuhteena. Pöysti halusi välttää Phil Collins -darran ja halusi poistua paikalta.

Luennon jälkeen Somervuo kuitenkin seurasi Pöystiä katolle, koska uskoi Pöystin olevan "sykkyrällä" ja tarvitsevan "uskaltamista". Repomies tuli kiittämään Somervuota luennosta, mutta juuri silloin Phil Collins -darra alkoi vaikuttaa ja Repomiehen päänä näkyi Somervuon pää. Repomies vaati Pöystiä lähtemään partioimaan, mutta Pöysti halusi kotiin sairaslomalle. Repomies vähätteli Pöystin krapulaa, mutta päästi hänet sillä ehdolla, että tekisi ensi viikolla töitä 80 tuntia. Pöysti otti poliisiauton ja ajoi kauppaan ostamaan ruokaa.

Kaupassa eräs asiakas kysyi naismyyjältä miksi vadelmapiirakkaa ei ollut enää myynnissä. Piirakka oli aiheuttanut teveysongelmia, mutta keskustelun kuuntelu ja Somervuon kasvojen näkeminen heidän oikeiden kasvojen tilalla ärsytti Pöystiä niin paljon, että hän päätti pidättää miehen. Mies vastusti ja löi, joten Pöysti löi häntä harjalla. Miehen mielestä pidätys oli laiton, koska Pöysti oli aikonut pidättää jo ennen lyömistä. Ärsyyntynyt Pöysti vaati miestä tekemään mitä tahansa, kunhan on myös hiljaa ja melkein antoi aseen tälle, kunnes totesi touhunsa ehkä menevän jo pelottavaksi.

Ennen kuin Pöysti ehti jälleen valmistella kotiinlähtöä asemalta, Repomies huomautti jälleen krapulasta ja myöhästymisestä. Sitten hän syytti Pöystiä viattoman miehen pidättämisestä. Pöysti huomautti miehen lyöneen häntä, mutta Repomies alkoi sekavasti puhua maailman ja lakien muuttumisesta. Hän kieltäytyi ottamasta lääkkeitä, koska tiesi, etteivät ne toimi. Mutta sitten he puhuivat jälleen viattoman ihmisen pidättämisestä. Pöysti epäili miehen joutuvan ennemmin tai myöhemmin tapetuksi nakkikioskilla, mutta Repomies vaati vapauttamaan miehen.

Kun mies kaupalla vaati ostoksiaan takaisin ja Pöysti antoi kuitin miesmyyjälle, myyjä käski Pöystiä pitämään turvan kiinni. Pöysti vastasi tähän pidättämällä myyjän. Pöysti perusteli Repomiehelle, että mies tappaisi vielä jonkun nakkikioskilla, mutta Repomies huomautti myyjän olevan myös viaton ja vaati vapauttamaan hänetkin. Ajomatkan aikana Pöysti huomasi näkevänsä jälleen ihmisten oikeat kasvot. Phil Collins -darra oli mennyt ohi. Mutta kaupassa hän näki jälleen äreän Heidi Somervuon, joka halusi jälleen puhua Pöystille.

Pöysti yritti laittaa avainta oven lukkoon, mutta sitten Somervuo alkoi lukea hänelle kirjaansa. Pöysti altistui jälleen Phil Collins -darran vaikutukselle, eikä enää nähnyt pelkästään Somervuon kasvot kaikilla ihmisillä, vaan myös vaatteet. Pöysti pidätti Somervuon ja vei hänet vuorenhuipulle. Hän syytti Pöystiä televisionsa rikkoutumisesta ja viattomien pidättämisestä. Hän uskoi Repomiehen antavan potkut heti kun lääkitys alkaisi taas toimia. Somervuo sanoi, ettei voinut jättää Pöystiä rauhaan, koska tämä oli säälittävä. Lopulta hän käski Pöystiä ottamaan tutin pois ja alkoivat yhtäkkiä suudella intohimoisesti.

Aamulla Repomies syytti jälleen Pöystiä kahden hurjastelijan ja yhden ryöstäjän pidättämättä jättämisestä sekä kahden viattoman ihmisen pidättämisestä, aikoen antaa potkut. Pöysti kertoi Phil Collins -darrasta ja kertoi viimeinkin ymmärtäneensä myös Somervuon opetusten merkityksen. Repomies ei silti aikonut perua potkuja, mutta tilanne keskeytyi, kun Neponen saapui ja kertoi pidättäneensä eilen pidätetyt kaksi viatonta ihmistä uudelleen, koska nämä olivat hakanneet toisiaan nakkikioskilla. Repomies kertoi palanneensa vanhaan lääkitykseen ja, ettei enää muistanut oliko antanut potkut Pöystille. Pöysti huomautti ennustuksensa nakkikioskitappelusta osuneen oikeaan ja uskotteli Repomiehen itse olleen krapulassa. Repomies uskoi, koska ei muistanut mitään eilisestä. Hän lupasi "painaa asian villaisella" ja alkoi höpöttää "villaisella painetusta koirasta". Hän totesi lopuksi, ettei vanha lääkityskään toiminut.

## Äänirooleissa

* Jani Volanen - Kyösti Pöysti, Juhani Kontiovaara, myyjä #3
* Kari Hietalahti - Rauno Repomies, ryöstäjä
* Juho Milonoff - Tommi Neponen, Pekka Routalempi, asiakas
* Mari Lehtonen - Helga, Heidi Somervuo, myyjä #1, myyjä #2

## Lainaukset

*"Neponen, muistat sä sen päivän, jona mä sanoin sua Phil Collinsiks koko ajan?""Joo""Se ei ollu vitsi. Mulla oli silloin Phil Collins -darra. Neponen, on olemassa eri asteisia krapuloita: mieto, paha, erittäin paha, kivulias, semi-paranoidi, paranoidi, bandoliini ja noin pois päin. Pahin kaikista kuitenkin on Phil Collins -darra. Se on nimetty englannin laulajan ja lauluntekijä Phil Collinsin mukaan."*

*"Eli...jos määrärahaa jää yli, sitä saa seuraavana vuonna vähemmän. Joten siksi meille tulee tänään puhumaan erittäin kallis nainen. Siis ei kallis nainen siinä mielessä, että olisi maksullinen...tai että ei hän myöskään halpa nainen ole myöskään. Perhana, toimiikohan nää ollenkaan? Nää lääkkeet on ihan scheissea!"*

*"Tää on laiton pidätys!""Löit poliisia!""No, sitä ennen jo pidätit.""Hei, mä en nyt ehdi miettiä sun ongelmias! Ole hiljaa! Kasva ihmisenä! Ammu ittes! Käy kuussa! Ei kun se on jo tehty. No, ammu ittes! Täsä on ase!""Älä helvetti! Vie pois se!""Alkaa menee jo pikkasen pelottavaks tää meikäläisen touhu.""No niin alkaa.""Ai, säkin tykkäät?""No joo!"*